**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**Σε αναμονή της τροπολογίας για τους δασικούς χάρτες στο Πήλιο**

Την τροπολογία που ανήγγειλε ο αναπληρωτής Υπουργός περιβάλλοντος και ενέργειας κ. Σωκράτης Φάμελλος για τη βελτίωση της διαδικασίας ανάρτησης των δασικών χαρτών στο Πήλιο, αναμένει ο Δήμος Ζαγοράς - Μουρεσίου και αγροτοσυνδικαλιστικοί φορείς της περιοχής που συμμετείχαν στη σύσκεψη με τον Υπουργό την προηγούμενη εβδομάδα.

Υπενθυμίζεται ότι την συνάντηση ζήτησε ο Δήμαρχος Ζαγοράς - Μουρεσίου κ. Παν. Κουτσάφτης, έχοντας καταγράψει σημαντικά ζητήματα στη διαδικασία ανάρτησης χαρτών, ειδικά στο Πήλιο.

Στη συνάντηση η οποία ορίστηκε με παρέμβαση της Υφυπουργού Οικονομικών κ. Κατερίνας Παπανάτσιου, συμμετείχαν Πρόεδροι των Τοπικών Συμβουλίων, ο Πρόεδρος του ΔΣ του Αγροτικού Συνεταιρισμού Ζαγοράς κ. Αντ. Λάσκος και εκπρόσωποι αγροτικών συλλόγων της περιοχής.